ai4bharat/Pralekha huggingface dataset:
பிரதமர் அலுவலகம்
2020 ஆம் ஆண்டுக்கான தேசிய சிறார் விருது பெற்றவர்களுடன் பிரதமர் கலந்துரையாடினார்
பிரதமர் திரு நரேந்திர மோடி, தேசிய சிறார் விருதுபெற்றவர்களுடன் இன்று கலந்துரையாடினார். இந்த விருதுகள் 2020 ஆம் ஆண்டு ஜனவரி 22 ஆம் தேதி குடியரசுத் தலைவரால் வழங்கப்பட்டன. இந்த விருதுபெற்றவர்கள் குடியரசுத் தின அணிவகுப்பில் கலந்து கொள்வார்கள்.
ஜம்மு காஷ்மீர், மணிப்பூர், அருணாச்சலப்பிரதேசம் ஆகியவற்றைச் சேர்ந்த தலா ஒருவர் உட்பட நாட்டின் பல்வேறு மாநிலங்களைச் சேர்ந்த 49 பேருக்கு இந்த விருது வழங்கப்பட்டது. கலை மற்றும் கலாச்சாரம், புதிய கண்டுபிடிப்பு, கல்வி, சமூக சேவை, விளையாட்டு, தீரச் செயல் ஆகியவற்றில் சிறந்து விளங்கிய சிறுவர்கள் விருதுக்கு தேர்வு செய்யப்பட்டனர். நாட்டு நிர்மாணத்தில் சிறார்கள் மிகமுக்கிய பங்கு வகிப்பவர்கள் என்பதை இந்திய அரசு அங்கீகரித்துள்ளது. இதனை கருத்தில் கொண்டு அரசு ஆண்டுதோறும் இந்த விருதுகளை வழங்குகிறது. புதிய கண்டுபிடிப்பு, கல்வியில் சாதனை, சமூக சேவை, கலை மற்றும் கலாச்சாரம், விளையாட்டு, தீரச்செயல் போன்ற துறைகளில் சிறப்பான சாதனை படைத்த சிறுவர்கள் இதன்மூலம் அங்கீகரிக்கப்படுகின்றனர்.
|
|
PMO India
✔@PMOIndia
थोड़ी देर पहले आप सभी का परिचय जब हो रहा था, तो मैं सच में हैरान था। इतनी कम आयु में जिस प्रकार आप सभी ने अलग-अलग क्षेत्रों में जो प्रयास किए, जो काम किया है, वो अदभुत है: PM @narendramodi
பல்வேறு துறைகளில் மிகச்சிறப்பான சாதனைகளைப் புரிந்த சிறார்களைப் பாராட்டிய பிரதமர், இந்த சிறுவயதில் அவர்கள் ஆற்றிய செயல்கள் அற்புதமானவை என்று கூறினார். “நாட்டுக்கும், சமுதாயத்திற்கும் நீங்கள் ஆற்றியுள்ள கடமைகளைக் கண்டு நான் பெருமிதம் அடைகிறேன். நமது இந்த இளம் தோழர்களின் தீரச் செயல்கள் மற்றும் சாதனைகளைக் கேட்கும் போது, அவை எனக்கு மேலும் கடுமையாக உழைப்பதற்கான கூடுதல் சக்தியையும், உத்வேகத்தையும் அளிக்கின்றன” என்று அவர் கூறினார்.
விருதுபெற்ற சிறார்கள் கள நிலவரத்துக்கு வலிமை ஏற்படுத்தும் வகையில், மிகக்கடினமாக உழைக்க வேண்டும் என்று பிரதமர் கேட்டுக் கொண்டார். “இந்த அங்கீகாரம் மேலும் சாதனை படைக்க ஒரு தொடக்கமாக இருக்க வேண்டும்; இது முடிவல்ல என்பதை நீங்கள் உணர்ந்து கொள்ள வேண்டும். இந்த விருதுகள் உங்கள் சக சிறார்களுக்கு ஊக்கமளிப்பதுடன், மற்ற சிறார்களும் சாதனை படைக்க உதவும்”.
|
|
PMO India
✔@PMOIndia
मैं आप सभी युवा साथियों के ऐसे साहसिक काम के बारे में जब भी सुनता हूं, आपसे बातचीत करता हूं, तो मुझे भी प्रेरणा मिलती है, ऊर्जा मिलती है: PM @narendramodi
PIB Headquarters
சென்னை விமான நிலையத்தில் ரூ.88 லட்சம் மதிப்புள்ள 2.4 கிலோ கிராம் தங்கம் சுங்கத் துறையினரால் பறிமுதல் செய்யப்பட்டது
துபாயிலிருந்து சென்னைக்கு வந்த இண்டிகோ ஏர்லைன் விமானத்தில் தங்கம் கடத்தப்படலாம் என்று கிடைத்த தகவலையடுத்து இன்று  காலை அந்த விமானம் வந்தபோது விமான நிலைய புலனாய்வுப் பிரிவு தேடுதல் நடவடிக்கைகளை மேற்கொண்டது. அப்போது இருக்கை ஒன்றின் கீழே இருந்த லைஃப்ஜாக்கெட்டுக்குள் கருப்பு நிற டேப்பினால் சுற்றப்பட்ட இரண்டு பொட்டலங்கள் கண்டெடுக்கப்பட்டன. இந்தப் பொட்டலங்களைப் பிரித்தபோது அவற்றில் பசை வடிவத்தில் தங்கம் மறைத்து வைக்கப்பட்டிருந்தது தெரிய வந்தது. இதனை தங்கக்கட்டியாக மாற்றியபோது ரூ.48 லட்சம் மதிப்புள்ள 1.22 கிலோ கிராம் தங்கம் இருப்பது தெரிய வந்தது. இதற்கு யாரும் உரிமை கோரவில்லை.
இன்று காலை நடத்தப்பட்ட மற்றொரு சோதனையில், துபாயிலிருந்து எமிரேட்ஸ் ஏர்லைன் விமானத்தில் வந்த ராமநாதபுரத்தைச் சேர்ந்த நிஹால் அகமது  என்பவரை வெளியேறும் பாதையில் இடைமறித்து சோதனை செய்யப்பட்டது. அவர் மலக்குடலிலும், பணப்பையிலும் தங்கத்தை ஒளித்து வைத்திருந்தது கண்டறியப்பட்டது. ரூ.7.1 லட்சம் மதிப்புள்ள 811 கிராம் தங்கம் கைப்பற்றப்பட்டது.
செவ்வாய் அன்று கொழும்பிலிருந்து ஏர்இந்தியா விமானம் மூலம் சென்னை வந்த அனுஷ்கா , நிஷாந்தனி  ஆகிய இலங்கைப் பிரஜைகள் தங்கம் எடுத்து வருவதாக சந்தேகிக்கப்பட்டு வெளியேறும் வழியில் இடைமறித்து சோதனை செய்யப்பட்டனர். தொடர்ச்சியான விசாரணையின் போது அவர்கள் மலக்குடலில் தங்கத்தைப் பசை வடிவில் மறைத்து வைத்திருப்பதை ஒப்புக் கொண்டனர். பிறகு நடத்தப்பட்ட சோதனையில் ரூ.27.16 லட்சம் மதிப்புள்ள 805 கிராம் தங்கம் பறிமுதல் செய்யப்பட்டது.
சென்னை விமான நிலையத்தில் செவ்வாய் அன்று இரவு மேற்கொள்ளப்பட்ட வழக்கமான ரோந்துப் பணியின் போது, வருகைக் கூடத்தில் அமைக்கப்பட்டுள்ள செடித்தொட்டியில் ஆதரவற்று கிடந்த பெண்கள் பயன்படுத்தும் பணப்பை கண்டெடுக்கப்பட்டது. இதனை சோதித்தபோது இதில் ரூ.6 லட்சம் மதிப்புள்ள 177 கிராம் தங்கம் இருப்பது தெரிய வந்தது. இதனை சுங்கத் துறையினர் பறிமுதல் செய்தனர்.
இரண்டு நாட்களில் மொத்தம் ரூ.88 லட்சம் மதிப்புள்ள 2.4 கிலோ கிராம் தங்கம் பறிமுதல் செய்யப்பட்டது.
இந்த சம்பவங்கள் குறித்து மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையாளர் வெளியிட்ட செய்திக்குறிப்பு தெரிவிக்கிறது.
தொலைதொடர்பு மற்றும் தகவல் தொழில்நுட்ப அமைச்சகம்
5ஜி செயல்பாட்டு மற்றும் கூட்டு திட்ட முன்முயற்சிக்கான விண்ணப்பங்களை தொலைத்தொடர்புத் துறை வரவேற்கிறது
பயனர் மற்றும் தொழில்துறை தேவைகளை பூர்த்தி செய்யும் நோக்கில் வலுவான கூட்டுகளை 5ஜி சூழலில் அமைக்கும் நோக்கில் 5ஜி செயல்பாட்டு மற்றும் கூட்டு திட்ட முன்முயற்சிக்கான விண்ணப்பங்களை தொலைத்தொடர்புத் துறை வரவேற்றுள்ளது.
5ஜி வாய்ப்புகளை பெருக்கும் வகையில், தொலைத்தொடர்புத் துறை செயலாளரின் வழிகாட்டுதலின் கீழ், டிஜிட்டல் தொலைதொடர்பு ஆணைய உறுப்பினர்  தலைமையில் அமைச்சகங்களுக்கு இடையேயான குழு ஒன்று அமைக்கப்பட்டுள்ளது.
மின்னணுவியல் மற்றும் தகவல் தொழில்நுட்பம் அமைச்சகம், அறிவியல் மற்றும் தொழில்நுட்பத் துறை, விவசாயம், சுகாதாரம், நகர்ப்புற விவகாரங்கள், கல்வி, மின்சாரம், சுரங்கங்கள், ஜல்சக்தி, வர்த்தகம், துறைமுகங்கள், ரயில்வே, கனரகத் தொழில்கள், சாலைப் போக்குவரத்து, சுற்றுலா போன்ற அமைச்சகங்களின் பிரதிநிதிகளைக் கொண்டு இக்குழு அமைக்கப்பட்டுள்ளது.
சேவை வழங்குநர்கள், தொடர்புடையத் துறையினர், தீர்வு வழங்குநர், உபகரணம், சென்சார் மற்றும் இதர பொருட்களின் விற்பனையாளர்கள், உள்ளிட்டோர் 5ஜி செயல்பாட்டு மற்றும் கூட்டு திட்ட முன்முயற்சிக்கு விண்ணப்பிக்கலாம்.
விண்ணப்பத்தின் மாதிரி https://dot.gov.in/sites/default/files/5GVEPP%20Format.pdf?download=1 எனும் இணைப்பில் கிடைக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815660
ரெயில்வே அமைச்சகம்
ரயிலில் குழந்தைகளுக்கான பயண சீட்டு விதிமுறைகளில் எந்த மாற்றமும் செய்யப்படவில்லை
ரயிலில் குழந்தைகளுக்கான பயண சீட்டு விதிமுறைகளை இந்திய ரயில்வே மாற்றியமைத்துள்ளதாக அண்மையில் சில ஊடகங்களில் செய்திகள் வெளியாகின. அதன்படி 1 முதல் 4 வயதிற்குட்பட்ட குழந்தைகளுக்கு பயணச்சீட்டு வாங்க வேண்டும் என்று அந்த செய்திகள் தெரிவிக்கின்றன.
ஆனால், அந்த தகவல்கள் முற்றிலும் தவறானவை. ரயிலில் குழந்தைகளுக்கான பயண சீட்டு விதிமுறைகளில் இந்திய ரயில்வே எந்த மாற்றமும் செய்யவில்லை. பயணிகள் விரும்பினால், 5 வயதிற்குட்பட்ட குழந்தைகளுக்கு பயணச்சீட்டு வாங்கி அவர்களுக்கு தனியாக இருக்கை அல்லது படுக்கை வசதியுடன் கூடிய இருக்கையை பெற்றுக்கொள்ளலாம். தனி இருக்கை அல்லது படுக்கை வசதியுடன் கூடிய இருக்கை தேவையில்லை எனில், அந்த குழந்தைகள் கட்டணமில்லாமல் பயணம் செய்துக்கொள்ளலாம்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1852502
பிரதமர் அலுவலகம்
குடியரசுத் துணைத் தலைவர், பிரதமர் மற்றும் மக்களவை சபாநாயகர் ஆகியோர் செப்டம்பர் 15-ஆம் தேதி சன்சத் தொலைக்காட்சியைத் தொடங்கி வைக்கிறார்கள்
குடியரசுத் துணைத் தலைவரும் மாநிலங்களவைத் தலைவருமான திரு. எம். வெங்கையா நாயுடு, பிரதமர் திரு. நரேந்திர மோடி மற்றும் மக்களவை சபாநாயகர் திரு. ஓம் பிர்லா ஆகியோர் செப்டம்பர் 15-ஆம் தேதி மாலை ஆறு மணிக்கு நாடாளுமன்ற வளாகத்தின் பிரதான கூட்ட அரங்கில் சன்சத் தொலைக்காட்சியைத் தொடங்கி வைப்பார்கள். சர்வதேச ஜனநாயக தினத்தை முன்னிட்டு இந்தத் தொலைக்காட்சி அறிமுகப்படுத்தப்படுகிறது.
சன்சத் தொலைக்காட்சி பற்றி:
2021 பிப்ரவரி மாதத்தில், லோக்சபா தொலைக்காட்சி, ராஜ்யசபா தொலைக்காட்சி ஆகிய இரண்டையும் இணைக்க முடிவெடுக்கப்பட்டு, சன்சத் தொலைக்காட்சியின் தலைமை நிர்வாக அலுவலர் கடந்த மார்ச் மாதம் நியமிக்கப்பட்டார்.
சன்சத் தொலைக்காட்சியில் நாடாளுமன்ற நடவடிக்கைகள் மற்றும் ஜனநாயக அமைப்புகள், ஆளுகை மற்றும் திட்டங்கள்/ கொள்கைகளின் அமலாக்கம், இந்தியாவின் வரலாறு, கலாச்சாரம் மற்றும் சம காலத்திற்கு உரிய விஷயங்கள்/ நலன்கள்/ பிரச்சினைகள் ஆகிய முக்கியமான நான்கு பிரிவுகளில் நிகழ்ச்சிகள் இடம்பெறும்.
------
(
குடியரசுத் தலைவர் செயலகம்
ராணுவ விமானப் பிரிவுக்கு கொடி வழங்கி கவுரவித்தார் குடியரசுத் தலைவர்
நாசிக்-கில் உள்ள ராணுவ விமான படைப்பிரிவுக்கு குடியரசுத் தலைவர் திரு. ராம் நாத் கோவிந்த், இன்று  கொடி வழங்கி கவுரவித்தார்.
நிகழ்ச்சியில் பேசிய குடியரசுத் தலைவர், ராணுவத்தின் விமான படைப்பிரிவு, அதன் வீரதீர மற்றும் மதிப்புமிக்க சேவைகளுக்காக இதுவரை 273 விருதுகள் மற்றும் பதக்கங்களை பெற்றுள்ளதாகக் கூறினார். இந்த விருதுகள் மற்றும் கவுரவங்கள், இந்தப் படைப்பிரிவில் பணியாற்றும் வீரர்களின் அசாதாரண துணிச்சல் மற்றும் வீரத்தை பறைசாற்றும் என்று குறிப்பிட்ட அவர், இவர்கள் நமது ராணுவப் படைகளில் பணியாற்றும் அனைத்து வீரர்கள் மற்றும் அதிகாரிகளுக்கு ஒரு முன்மாதிரியாக திகழ்கின்றனர் என்றும் தெரிவித்தார். ஐநா அமைதி காக்கும் படையில் இடம்பெற்று, சோமாலியா, காங்கோ போன்ற வெளிநாடுகளில் பணியாற்றும்போது, இந்தப் படைப்பிரிவினர் நம் நாட்டின் தலைசிறந்த தூதர்களாக செயல்படுகின்றனர் என்றும் அவர் புகழாரம் சூட்டினார்.
ராணுவ விமான படைப்பிரிவில், பணியின்போது உயிர்நீத்த வீரர்களுக்கு அஞ்சலி செலுத்திய குடியரசுத் தலைவர், அவர்கள் சிந்திய ரத்தமும், தியாகமும் நமது இறையாண்மையை பாதுகாத்து, நாட்டிற்கு பெரும் சிறப்பை தேடித் தந்துள்ளதாகவும் கூறினார். உலகில் மனிதர்கள் செல்ல முடியாத கரடுமுரடான பகுதிகளிலும், மோசமான வானிலை நிலவும் காலகட்டத்திலும், ராணுவத்தின் விமான படைப்பிரிவினர் பன்மடங்கு வீரர்களுக்கு இணையாக பணியாற்றுவதாகவும் அவர் தெரிவித்தார். இந்திய ராணுவமும் இந்த தேசமும் அவர்களால் பெருமிதம் அடைவதாகவும் ராம் நாத் கோவிந்த் குறிப்பிட்டார்.
பின்னர், தியோலாலியில் உள்ள ராணுவ பீரங்கி பயிற்சிப் பள்ளியையும் பார்வையிட்ட குடியரசுத் தலைவர், அங்கிருந்த வீரர்களுடனும் கலந்துரையாடினார்.
(Visitor Counter : 112
ரசாயனம் மற்றும் உரங்கள் அமைச்சகம்
நாட்டின் வளர்ச்சி மற்றும் பொதுமக்களின் நலனுக்கு சமூக ஊடகம் முக்கிய கருவியாக உள்ளது: அனந்த்குமார்
செய்தி, தகவல் தொடர்பு மற்றும் அறிவு சார்ந்துள்ள 21 ஆம் நூற்றாண்டில் மக்களுக்கு அதிக அதிகாரம் அளிப்பதற்கு, இது ஒரே வழியாகும். தங்களது நலனிற்காக அரசு நிறைவேற்றி வரும் திட்டங்கள் மற்றும் முன்னுரிமைகள் குறித்து மக்களிடையே விழிப்புணர்வை ஏற்படுத்துவது அவசியம். தமது அமைச்சகத்தின் கீழ் செயல்படுத்தப்படும் திட்டங்கள் மற்றும் முன்னுரிமைகளுக்கும் மக்களுக்கும் இடையே உள்ள சமூக ஊடக தொடர்பு குறித்த மறு ஆய்வு கூட்டத்தில் பேசிய மத்திய ரசாயன உர மற்றும் நாடாளுமன்ற விவகாரத்துறை அமைச்சர் திரு அனந்த்குமார், நாட்டின் வளர்ச்சி மற்றும் பொதுமக்களின் நலனுக்கு சமூக ஊடகம் ஒரு முக்கிய கருவியாக உள்ளது என்றார். போக்குவரத்து, நெடுஞ்சாலைகள், கப்பல், ரசாயன மற்றும் உரத்துறை இணையமைச்சர் திரு மன்சுக் மாண்டவியா இக்கூட்டத்தில் பங்கேற்றார்.
பிரதமர் திரு நரேந்திர மோடியின் தொலைநோக்கு பார்வையான “கற்றல், உரையாடுதல் மற்றும் உயர்தல்” குறித்து தமது அமைச்சகத்தை சேர்ந்த அனைத்து துறைகள், நிறுவனங்கள், பொதுத் துறை நிறுவனங்கள் ஆகியவற்றின் சமூக ஊடக பொறுப்பு வகிப்பவர்களோடு தமது கருத்துகளை பகிர்ந்து கொண்டார் திரு அனந்த்குமார். சமூக நலத்தை கருத்தில் கொண்டு அரசு எடுத்து வரும் நடவடிக்கைகள் மற்றும் அவற்றின் வெற்றிகரமான செயல்பாடு பற்றி பொதுமக்களுக்கு தகவல் தருவதே இந்த முயற்சியின் நோக்கமாகும். எந்தத் திட்டத்தைப் பற்றியும் பொதுமக்களின் கருத்துகளைப் பெறுவது மற்றும் அதன் செயல்பாட்டை மேம்படுத்துவதற்கு சமூக ஊடகம் பொருத்தமான கருவியாக இருப்பதால் அதன் முழு திறனை பயன்படுத்த வேண்டியதன் அவசியத்தை திரு அனந்த்குமார் எடுத்துரைத்தார்.
மின்னணு மற்றும் தகவல் தொழில்நுட்பம்
“100 கோடி தடுப்பூசி ராப் பாடல் போட்டி”யில் வெற்றி பெற்றவர் பெயர் அறிவிப்பு
கொவிட் பெருந்தொற்று பரவிய நாளிலிருந்து இந்தியா தனது குடிமக்களை பாதுகாக்கும் நடவடிக்கையில் முழு மூச்சுடன் ஈடுபட்டு வருகிறது. மாநிலங்கள் மற்றும் யூனியன் பிரதேசங்களில் தளராத ஆதரவு சுகாதாரப் பணியாளர்கள், முன்களப் பணியாளர்கள் ஆகியோரின் கடின உழைப்பு காரணமாக பெருந்தொற்றுக்கு எதிரான போரில் மத்திய அரசு வெற்றி பெற்றுள்ளது.
தடுப்பூசி செலுத்தும் இயக்கம் தொடங்கப்பட்டு குறுகிய காலத்திலேயே 100 கோடி தடுப்பூசி இலக்கை இந்தியா எட்டியது. 2021-ம் ஆண்டு நவம்பர் 21-ம் தேதி இந்த இலக்கு எட்டப்பட்டபோது, ”இந்தியா வரலாறு படைத்துள்ளது. இந்திய அறிவியல், தொழில்துறை மற்றும் 130 கோடி இந்தியர்களின் கூட்டு முயற்சியால் இந்த சாதனையை நாம் படைத்துள்ளோம். 100 கோடி தடுப்பூசி இலக்கை தாண்டிய இந்தியாவுக்கு வாழ்த்துக்கள். நமது மருத்துவர்கள், செவிலியர்கள் மற்றும் சாதனையை எட்ட உழைத்தவர்களுக்கு நன்றி.” என்று பிரதமர் தமது டுவிட்டர் பதிவில் தெரிவித்திருந்தார்.
இதனை கொண்டாடும் வகையில், ‘My Gov- The Citizens’ எனும் அரசுத் தளம் பொது மக்களிடமிருந்து ராப் பாடல்களை அனுப்புமாறு கோரியிருந்தது. பாடல்களை எழுதி இசையமைத்து பாடி அனுப்பலாம் என கூறப்பட்டிருந்தது. இதன்படி 368 விண்ணப்பங்கள் வந்திருந்தன. அதில் திரு வினீத் என்பவர் வெற்றி பெற்றதாக அறிவிக்கப்பட்டுள்ளார். அவருக்கு ரூ.20,000 ரொக்கப் பரிசு வழங்கப்படும். அந்த ராப் பாடலை கேட்பதற்கு https://www.youtube.com/watch?v=LY0y3KQwhoY என்ற யூ-டியூப் இணைப்பை அணுகவும்.
சிறுபான்மையினர் நலன் அமைச்சகம்
10ம் வகுப்புக்கு முந்தைய மற்றும் பிந்தைய கல்வி உதவித் தொகைகள்
மக்களவையில் கேள்வி ஒன்றுக்கு மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி, இன்று எழுத்துபூர்வமாக தாக்கல் செய்தி பதிலில் கூறியதாவது:
கடந்த 2019-20, 2020-21ம் ஆண்டுகளில் சிறுபான்மையினரிடமிருந்து 1,54,08,111 கல்வி உதவித் தொகை விண்ணப்ங்கள் பெறப்பட்டன. இவற்றில் 81,90,978 விண்ணப்பங்கள் மாணவிகளிடம் இருந்து வந்தன. இவர்களில் 64,66,444 பேருக்கு கல்வி உதவித் தொகை வழங்கப்பட்டது.
10ம் வகுப்புக்கு முந்தைய, பிந்தைய மற்றும் மெரிட் அடிப்படையிலான கல்வி உதவித் தொகைகள் மூலம் கடந்த 3 நிதியாண்டுகளில் முஸ்லிம் சமுதாயத்தினருக்கு ரூ. 4796.64 கோடி வழங்கப்பட்டது.
பிரதமர் அலுவலகம்
அமெரிக்க அதிபருடனான இருதரப்பு சந்திப்பில் பிரதமர் திரு நரேந்திர மோடியின் தொடக்க உரை
திரு அதிபர் அவர்களே, உங்களை சந்திப்பதில் எப்பொழுதும் மிகுந்த மகிழ்ச்சி அடைகிறேன். இன்று நாம் மற்றொரு ஆக்கப்பூர்வமான மற்றும் பயனுள்ள குவாட் உச்சிமாநாட்டிலும் ஒன்றாக பங்கேற்றோம்.
இந்தியா-அமெரிக்கா பாதுகாப்பு ஒத்துழைப்பு உண்மையிலேயே நம்பிக்கையின் கூட்டுறவாகும்.
பாதுகாப்பு உள்ளிட்ட பல்வேறு துறைகளில் நமது பகிர்ந்து கொள்ளப்பட்ட விழுமியங்களும், பொதுவான நலன்களும், இந்த நம்பிக்கையின் பிணைப்பை வலுப்படுத்தியுள்ளது. நமது மக்களுக்கிடையிலான உறவுகள், நெருங்கிய பொருளாதார உறவுகள் ஆகியவையும் நமது கூட்டாண்மையை தனித்துவமாக்கியுள்ளது.
நமக்கிடையிலான வர்த்தகம் மற்றும் முதலீடு, நமது ஆற்றலுக்கு இன்னும் கீழே உள்ளபோதிலும், அவை தொடர்ந்து விரிவாகி வருகிறது.
நமக்கிடையிலான இந்தியா-அமெரிக்கா முதலீட்டு ஊக்குவிப்பு ஒப்பந்தத்தின் மூலம், முதலீட்டு திசையின் வலுவான முன்னேற்றத்தை நாம் நிச்சயம் காண்போம் என்று நான் உறுதியாக கூறுகிறேன்.
தொழில்நுட்பத்துறையில் நாம் நமது இருதரப்பு ஒத்துழைப்பை அதிகரித்து வருகிறோம். அதே போல உலக விஷயங்கள் குறித்தும் பரஸ்பர ஒருங்கிணைப்பை வலுப்படுத்தி வருகிறோம்.
இந்தோ பசிபிக் பிராந்தியம் குறித்து ஒரே விதமான கண்ணோட்டத்தை நமது இருநாடுகளும் பகிர்ந்துள்ளன. இருதரப்பு அளவில் மட்டுமல்லாமல், ஒருமித்த கருத்துடைய பிற நாடுகளுடனும், நமது பகிர்ந்து கொள்ளப்பட்ட விழுமியங்கள் மற்றும் பொதுவான நலன்களை பாதுகாக்க நாம் உழைத்து வருகிறோம். குவாட் மற்றும் ஐபிஇஎஃப் நேற்று அறிவித்தவை இதற்கு உதாரணங்களாகும். இன்று நமது விவாதம், இந்த ஆக்கப்பூர்வமான உத்வேகத்தை பெரும் வேகத்துடன் கொண்டுசெல்ல உதவும்.
இந்தியாவுக்கும், அமெரிக்காவுக்கும் இடையிலான நட்புறவு உலக அமைதி, பூமிக்கோளின் நிலைத்தன்மை, மனிதகுலத்தின் நலன் ஆகியவற்றுக்கு சிறந்த ஆற்றலுடன் தொடரும் என்பதில் எனக்கு நம்பிக்கையுள்ளது.
பொறுப்பு துறப்பு: இது பிரதமர் உரையின் தோராயமான மொழி பெயர்ப்பாகும். மூல உரை இந்தியில் நிகழ்த்தப்பட்டது.
பிரதமர் அலுவலகம்
புதிய ஒருங்கிணைந்த முனையக்கட்டிடத்தை பிரதமர் திறந்து வைத்தார்
தமிழ்நாட்டில் உள்ள சென்னை சர்வதேச விமான நிலையத்தின் புதிய ஒருங்கிணைந்த முனையக் கட்டிடத்தின் முதல் பகுதியை பிரதமர் திரு நரேந்திர மோடி இன்று திறந்து வைத்தார். இதைத்தொடர்ந்து அதில் இடம்பெற்றுள்ள புதிய வசதிகளையும் அவர் பார்வையிட்டார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:-
“சென்னை விமான நிலையத்தின் புதிய முனையம், இந்த பெருநகர மக்களுக்கும், தமிழ்நாடு முழுவதும் உள்ள மக்களுக்கும் பெரிதும் உதவும். முனையக்கட்டிடம், தமிழ்நாட்டின் வளமான கலாச்சாரத்தின் சுவையையும் கொண்டுள்ளது.
இந்த நிகழ்ச்சியில் பிரதமருடன் தமிழ்நாடு ஆளுநர் திரு ஆர் என் ரவி, தமிழ்நாடு முதலமைச்சர் திரு மு க ஸ்டாலின், மத்திய விமானப் போக்குவரத்துத்துறை அமைச்சர் திரு ஜோதிராதித்ய சிந்தியா, மத்திய தகவல் ஒலிப்பரப்பு, மீன்வளம், பால்வளம், கால்நடை பராமரிப்புத்துறை இணையமைச்சர் திரு எல் முருகன் உள்ளிட்டோரும் கலந்து கொண்டனர்.
ஆண்டுக்கு 2 கோடியே 30 லட்சமாக உள்ள இந்த விமான நிலையத்தின் பயணிகளைக் கையாளும் திறன், ரூ.1,260 கோடி செலவில் அமைக்கப்பட்டுள்ள இந்தப்புதிய ஒருங்கிணைந்த முனையக்கட்டிடம் வாயிலாக, 3 கோடியாக அதிகரிக்கும். இந்த முனையம், உள்ளூர் தமிழ்மக்களின் கலாச்சாரம், பாரம்பரிய அடையாளங்களான கோலம், சேலை, கோவில் ஆகியவற்றையும் இயற்கையோடு இணைந்த வாழ்க்கையின் அம்சங்களையும் பறைச்சாற்றுவதாக உள்ளது.
சுற்றுச்சூழல் மற்றும் வனத்துறை அமைச்சகம்
கடந்த எட்டு ஆண்டுகளில் நாட்டில் புலிகளின் இறப்பு பற்றிய விளக்கம்.
நாட்டில் புலிகளின் பாதுகாப்பு குறித்தும், நாட்டில் புலிகளின் இறப்பு எண்ணிக்கையைப் பற்றியும் ஊடகங்களில் சில பிரிவினர் சமச்சீரற்ற முறையில் செய்திகள் வெளியிட்டுள்ளதாகவும், இதுதொடர்பாக இந்திய அரசின் முயற்சிகளுக்குக் களங்கம் விளைவிக்க முயன்றுள்ளதாகவும், இவ்விஷயத்தை மிகைப்படுத்துவதாகவும் தெரிய வந்துள்ளன.
மத்திய சுற்றுச்சூழல், வனங்கள் மற்றும் பருவநிலை மாற்றம் ஆகியவற்றுக்கான அமைச்சகத்தின் கீழ் செயல்படும் தன்னாட்சி அமைப்பான, தேசிய புலிகள் பாதுகாப்பு அமைப்பு ,பின்வரும் விஷயங்களை முன்வைக்கிறது
தேசிய புலிகள் பாதுகாப்பு அமைப்பு மூலமாக மத்திய அரசு மேற்கொண்ட முயற்சிகளால், அழிவின் விளிம்பில் இருந்த புலிகள் தற்போது மீட்டெடுக்கப்பட்டு, உறுதியான பாதையில் உள்ளன. நான்கு ஆண்டுகளுக்கு ஒருமுறை நடத்தப்படும் ஆய்வுகளிலிருந்து இது தெளிவாகிறது. அனைத்திந்திய புலிகள் மதிப்பீடு 2006, 2010, 2014 2018 ஆகிய ஆண்டுகளில் நடைபெற்றன. இந்த முடிவுகள் புலிகளின் ஆண்டு வளர்ச்சி விகிதம் 6 சதவிகிதமாக இருந்ததைக் காட்டுகின்றன புலிகள் இயற்கையாக அழிவது என்பதை இது ஈடுசெய்கிறது. புலிகள் வாழிடங்களில் புலிகள் கொள்திறனுக்கேற்ப இந்திய நிலைமைகளைப் பொறுத்தவரை இது நல்ல சதவிகிதமாகும்.
2012-2019 ஆம் ஆண்டு காலத்தில், நாட்டில் புலிகளின் இறப்பு எண்ணிக்கை சராசரியாக சுமார் 94 ஆக இருந்தது என்பதைக் காணலாம். புலிகளின் விரைவான வளர்ச்சி விகிதம் இதை சமன் செய்துவிடுகிறது. மேலும் தேசிய புலிகள் பாதுகாப்பு அமைப்பு, மத்திய அரசால் ஆதரவளிக்கப்படும் புலிகள் திட்டம் என்ற திட்டத்தின் செயலக்கத்தால் புலிகளைத் திருடுவது கணிசமாக கட்டுப்படுத்தப்பட்டுள்ளது. அத்துமீறி நுழைந்து திருடுபவர்கள் பிடிக்கப்படுவது/ தொடரப்படும் வழக்குகள் ஆகியவற்றிலிருந்து இதனைத் தெரிந்து கொள்ளலாம்.
தேசிய புலிகள் பாதுகாப்பு அமைப்பின் இணையதளத்தில் கொடுக்கப்பட்டுள்ள எண்ணிக்கைகளும், தகவல் அறியும் உரிமை சட்டத்தின் கீழ் அளிக்கப்பட்டுள்ள விவரங்களும், இந்த அறிக்கைகளில் பயன்படுத்தப்பட்டுள்ள விதம் பதற்றத்தை உருவாக்கக் கூடியவையாக உள்ளன. நாட்டில் புலிகளின் உயிரிழப்பைத் தடுப்பதற்கான வழிமுறைகள் பற்றி NTCA மூலமாக மத்திய அரசு புலிகளைக் காக்கும் திட்டத்திற்கு அளித்து வரும் தொழில்நுட்ப, நிதி ஆதரவின் காரணமாக புலிகள் பாதுகாப்பில் ஏற்பட்டுள்ள முன்னேற்றங்கள் குறித்தும் இந்த அறிக்கைகள் கணக்கில் எடுத்துக் கொள்ளவில்லை.
மிகைப்படுத்துதல் எதுவும் இல்லாத வண்ணம், இது குறித்து அச்சப்பட வேண்டும் என்று குடிமக்களை நம்பச் செய்யாத வண்ணம், ஊடகங்கள் மேற்கூறிய விவரங்களை நாட்டுக்கு எடுத்துச் சொல்லும் என்று எதிர்பார்க்கப்படுகிறது.
மத்திய அமைச்சரவை
லித்துவேனியாவில் இந்திய தூதரகத்தை திறக்க அமைச்சரவை ஒப்புதல் அளித்துள்ளது
2022-ல் லித்துவேனியாவில் இந்திய தூதரகத்தை திறக்க பிரதமர் திரு நரேந்திர மோடி தலைமையில் நடைபெற்ற அமைச்சரவை கூட்டத்தில் ஒப்புதல் அளிக்கப்பட்டது.
இந்த முடிவு அனைவரும் இணைவோம், அனைவரும் உயர்வோம் என்ற நமது தேசிய முன்னுரிமையை தொடர்வதற்கான முன்னோக்கிய நடவடிக்கையாகும். இந்தியாவின் தூதரக உறவுகள் விரிவுப்படுத்தப்படுவது இந்திய நிறுவனங்களுக்கு சந்தை வாய்ப்பு கிடைப்பதற்கும், பொருள்கள் மற்றும் சேவைகளின் ஏற்றுமதியை அதிகரிப்பதற்கும் உதவும். இந்த தூதரகம் லித்துவேனியாவில் உள்ள இந்திய சமூகத்தினருக்கு நன்கு உதவிசெய்யும் அவர்களின் நலன்களை பாதுகாக்கும்.
சிறப்பு சேவைகள் மற்றும் கட்டுரைகள்
போகி பண்டிகை கொண்டாட்டங்கள்: பொதுமக்களுக்கு வேண்டுகோள்
தமிழகத்தின் அறுவடை திருவிழாவான பொங்கலுக்கு முன்தினம் கொண்டாடப்படும் போகியன்று, பழைய பொருட்களை எரிப்பது பொதுமக்களின் வழக்கமாகும்.
2018-ஆம் ஆண்டு போகி அன்று சென்னை விமான நிலையத்தில் ஏற்பட்ட புகை மூட்டத்தின் காரணமாக, விமானங்கள் திருப்பிவிடப்பட்டு/ரத்து செய்யப்பட்டு/தாமதிக்கப்பட்டதால் பயணிகள் கடும் சிரமத்திற்கு ஆளானார்கள். கிட்டத்தட்ட 73 புறப்பாடுகளும், 45 வந்து சேர வேண்டிய விமானங்களும் பாதிக்கப்பட்டன.
ஆனால் 2019 மற்றும் 2020-ஆம் ஆண்டு போகியின் போது, சென்னை விமான நிலையத்தை சுற்றியுள்ள பகுதிகளில் வசிக்கும் பொதுமக்களிடம் ஏற்படுத்தப்பட்ட
விழிப்புணர்வின் காரணமாக, புகை மூட்டத்தின் அளவு குறைந்து, வெகு சில விமான சேவைகளே பாதிக்கப்பட்டன.
இந்த வருடம் போகியன்று கடும் புகை மூட்டத்தை உண்டாக்கி விமான சேவைகளுக்கு பாதிப்பு ஏற்படுத்தும் வகையில் பழைய பொருட்களை எரிக்க வேண்டாம் என்று சென்னை விமான நிலையத்தை சுற்றியுள்ள பகுதிகளில் வசிக்கும் பொதுமக்களை முன்னெச்சரிக்கை நடவடிக்கையாக கேட்டுக் கொள்கிறோம்.
புகைமூட்டம் ஏற்படுவதால் கண்பார்வை பாதிக்கப்பட்டு விமானங்களை ரத்து செய்ய வேண்டிய/திருப்பிவிட வேண்டிய நிலை ஏற்படுவதாலும், பயணிகள் சிரமத்திற்கு உட்படுவதாலும், எங்களது இந்தக் கோரிக்கையை ஏற்றுக் கொள்ளுமாறு பொதுமக்களை அன்புடன் கேட்டுக்கொள்கிறோம்.
போகி பண்டிகை அன்று பழைய பொருட்களை எரிப்பதால் ஏற்படும் புகை மூட்டத்தால் உண்டாகும் விளைவுகள் குறித்து சென்னை விமான நிலையத்திற்கு அருகில் உள்ள கிராமங்களில் துண்டுப்பிரசுரங்கள் வழங்கப்பட்டு வருகின்றன.
மேற்கண்ட தகவல்களை சென்னை விமான நிலையத்தின் பெருநிறுவன தகவல் தொடர்பு துறை வெளியிட்டுள்ளது.
மேலும் விவரங்களுக்கு 044-22560825/4665 
9995539299  எண்களை தொடர்பு கொள்ளலாம்.
இளைஞர் நலன் மற்றும் விளையாட்டு அமைச்சகம்
வங்கதேச இளைஞர் பிரதிநிதிகள் குழுவுடன் மத்திய அமைச்சர் திரு அனுராக் சிங் தாக்கூர் கலந்துரையாடல்
100 பேர் கொண்ட வங்கதேச இளைஞர் பிரதிநிதி குழுவிற்கு 2022 அக்டோபர் 12 முதல் 19 வரை மத்திய இளைஞர் விவகாரங்கள் துறை வரவேற்பு அளித்தது. இறுதி நாளான நேற்று மத்திய இளைஞர் விவகாரங்கள் மற்றும் விளையாட்டுத் துறை அமைச்சர் திரு அனுராக் சிங் தாக்கூர் வங்கதேசத்திலிருந்து வந்திருந்த இளைஞர் பிரதிநிதிகளுக்கு புதுதில்லியில் இரவு விருந்து வழங்கி கௌரவித்தார். இந்த நிகழ்ச்சியில் மத்திய இளைஞர் விவகாரங்கள் மற்றும் விளையாட்டுத் துறை இணையமைச்சர் திரு நிசித் பிரமானிக்கும் கலந்து கொண்டார்.
மத்திய அமைச்சர்களுடனான கலந்துரையாடலின் போது இந்திய அரசின் இந்த ஏற்பாட்டிற்கு வங்கதேச பிரதிநிதிகள் பாராட்டு தெரிவித்தனர். வங்கதேசம் மற்றும் இந்திய கலைஞர்களின் கலாச்சார நிகழ்ச்சிகளும் நடைபெற்றன.
இந்தியாவில் ஒரு வார காலம் தங்கியிருந்த அனுபவங்களைப் பிரதிநிதிகள் பகிர்ந்ததை கலந்துரையாடலின் போது திரு அனுராக் சிங் தாக்கூர் கேட்டறிந்தார். இந்தியாவும், வங்கதேசமும் நீண்ட காலமாக பொதுவான கலாச்சாரம், பொருளாதாரம் மற்றும் அரசியல் வரலாற்றைக் கொண்டுள்ளன. இரு நாடுகளுக்கு இடையே உள்ள சிந்தனைகள், கலாச்சாரம், அரசியல் மற்றும் பொருளாதார உறவுகளைப் பகிர்வதற்கான வாய்ப்பாக வங்கதேச பிரதிநிதிகளின் பயணம் அமைந்தது.
அக்டோபர் 14-ஆம் தேதி இந்திய குடியரசுத் தலைவர் திருமதி திரௌபதி முர்முவை குடியரசுத் தலைவர் மாளிகையில் சந்தித்துப் பேசிய வங்கதேச இளைஞர் பிரதிநிதிகள் குழுவினர், ஆக்ராவின் தாஜ்மகால், பெங்களூருவில் உள்ள இந்திய மேலாண்மை கழகம் மற்றும் மைசூருவில் உள்ள இன்ஃபோசிஸ் உட்பட ஏராளமான கலாச்சார, கல்வி மற்றும் தொழில்துறை வளாகங்களை நேரில் சென்று பார்வையிட்டதோடு, கல்வியாளர்கள் மற்றும் தொழில்துறை தலைவர்களுடனும் கலந்துரையாடினார்கள்.
தகவல் மற்றும் ஒலிபரப்பு அமைச்சகம்
கதை உருவாக்கம் மற்றும் தயாரிப்புக்குப் பிந்தைய பணிகளுக்கான உலகலாவிய மையமாக இந்தியா விரைவில் உருவெடுக்கும் : தகவல் ஒலிபரப்புத்துறை அமைச்சர் திரு அனுராக் தாக்கூர்
இந்தியாவில் அதிவேகமாக நடைபெற்று வரும் டிஜிட்டல் கட்டமைப்பு விரிவாக்கம் மற்றும் ஏவிஜிசி  துறைகளில் பின்பற்றப்படும் நவீன தொழில்நுட்பங்களும், ஊடக மற்றும் பொழுதுபோக்கு தொழிலில், தயாரிப்புக்குப்பிந்தைய பணிகளை மேற்கொள்வதற்கான சிறந்த மையமாக இந்தியாவை மாற்றும் திறன் கொண்டவையாக உள்ளன என்று மத்திய தகவல் ஒலிபரப்புத்துறை அமைச்சர் திரு அனுராக் சிங் தாக்கூர் தெரிவித்துள்ளார்.
புனேயில் உள்ள சிம்பயாசிஸ் திறன் மற்றும் தொழில்சார்ந்த பல்கலைக்கழகம் ஏற்பாடு செய்திருந்த ‘ஊடக மற்றும் பொழுதுபோக்கு தொழிலில் மாறிவரும் சூழல் 2022’ என்ற தலைப்பிலான தேசிய மாநாட்டில் சிறப்புரையாற்றிய திரு தாக்கூர், ”நாடு முழுவதும் ஏவிஜிசி துறையில் திடமான டிஜிட்டல் அடித்தளம் இடப்பட்டு வருவதுடன், உள்நாட்டு மற்றும் உலகளாவிய தேவைக்கு ஏற்ப, இத்துறையை உலகத்தரம் வாய்ந்த படைப்பாற்றல் திறன் மிக்கதாக மேம்படுத்த சிறப்பு நடவடிக்கை குழு ஒன்றை அரசு அமைத்திருப்பதாகவும் தெரிவித்தார்.
ஊடக மற்றும் பொழுதுபோக்கு சூழலியல், பிரகாசிக்கும் தொழில்துறையாக இருப்பதோடு, 2025ம் ஆண்டுக்குள் ஆண்டுக்கு 4 லட்சம் கோடி ரூபாயும், 2030ம் ஆண்டுக்குள் ரூ.7.5 லட்சம் கோடி கொண்ட தொழில்துறையாக மாற்றும் வல்லமையை பெற்றதாக உள்ளது என்றும் அமைச்சர் குறிப்பிட்டார். மேலும் ஒலி-ஒளி சேவைத்துறையை, 12 முன்னோடி சேவைத்துறைகளில் ஒன்றாக அரசு அறிவித்திருப்பதோடு நீடித்த வளர்ச்சிக்கான முக்கிய கொள்கை அறிவிப்புகளையும் வெளியிட்டிருப்பதாக அவர் கூறினார்.
தரமான கதையம்சங்களைக்கொண்ட டிஜிட்டல் யுகத்தை நோக்கி நாம் அதிவேகமாக சென்றுகொண்டிருக்கும் வேளையில், வானொலி, திரைப்படம் மற்றும் பொழுதுபோக்குத் தொழில்துறை பெருமளவு வேலை வாய்ப்புகளைக் கொண்ட துறையாக உள்ளது என்றும் அமைச்சர் குறிப்பிட்டார். வீடியோ எடிட்டிங், கலர் கிரேடிங், விஷுவல் எஃபக்ட், சவுன்டு டிசைன், ரோடோஸ்கோபிங், 3டி மாடலிங் போன்ற புதிதாக உருவெடுக்கும் துறைகளில் ஏராளமான வேலைவாய்ப்புகள் உருவாகி வருவதாகவும் அவர் கூறினார்.
கொவிட் பெருந்தொற்று காலத்திலும் சுமார் 50 ஸ்டார்ட்அப் நிறுவனங்கள் தொடங்கப்பட்டதை சுட்டிக்காட்டிய திரு அனுராக் தாக்கூர், இந்திய திரைப்பட மற்றும் தொலைக்காட்சி பயிற்சி நிறுவனம் மற்றும் சத்யஜித்ரே திரைப்பட மற்றும் தொலைக்காட்சி பயிற்சி நிறுவனம் போன்ற திரைப்பட பயிற்சி நிறுவனங்களிலிருந்து உருவாகும் திறமைவாய்ந்த படைப்பாளிகள், மேலும் பல ஸ்டார்ட்அப் நிறுவனங்களை தொடங்குவார்கள் என்றும் நம்பிக்கை தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1837074